Temeljem članka 32. Statuta Općine Kaštelir-Labinci-Castelliere-S. Domenica (Službene novine Općine Kaštelir-Labinci 02/09, 02/13, 01/21 i 03/22), na sjednici Općinskog vijeća Općine Kaštelir-Labinci-Castelliere-S.Domenica održanoj dana 23. rujna 2025. godine, donosi slijedeću

# (PRIJEDLOG)

# O D L U K U

## o sufinanciranju troškova školovanja srednjoškolaca i studenata na području Općine Kaštelir-Labinci-Castelliere-S.Domenica za 2025. /2026. godinu

Članak 1.

Ovom Odlukom utvrđuju se uvjeti, postupak i način ostvarivanja prava na sufinanciranje troškova školovanja za učenike srednjih škola i studente sa prebivalištem na području Općine Kaštelir-Labinci.

Članak 2.

Pod troškovima školovanja podrazumijevaju se troškovi, prijevoza do mjesta školovanja i troškovi smještaja van mjesta prebivališta koji nastaju u periodu školovanja .

Članak 3.

Uvjeti za ostvarenje prava na sufinanciranje troškova prijevoza do mjesta školovanja i troškovi smještaja van mjesta prebivališta su:

* prebivalište na području Općine Kaštelir-Labinci – Castelliere – S. Domenica
* pohađanje srednje škole ili sveučilišta
* da na dan podnošenja pisanog zahtjeva ili zamolbe roditelji ili staratelji učenika nemaju dugovanja po bilo kojoj osnovi prema Općini Kaštelir-Labinci – Castelliere – S.Domenica
* da na dan podnošenja pisanog zahtjeva ili zamolbe studenti nemaju dugovanja po bilo kojoj osnovi prema Općini Kaštelir-Labinci – Castelliere – S.Domenica
* da ne ostvaruju pravo financiranja ili sufinanciranja s neke druge osnove propisane zakonskim odredbama
* da su redovno upisali školsku godinu ili godinu studija

Članak 4.

Učenici i studenti koji ispunjavaju uvjete iz Članka 3. ove Odluke ostvaruju pravo na sufinanciranje troškova školovanja u iznosu maksimalno:

* 50,00 eura mjesečno, sveukupno za 10 mjeseci (7. i 8. mjesec se ne isplaćuje).

Članak 5.

Pravo na sufinanciranje troškova ostvaruje se podnošenjem pisane zamolbe Općini Kaštelir- Labinci – Castelliere – S.Domenica, temeljem raspisanog javnog poziva, uz prilaganje slijedeće dokumentacije:

* Preslik osobne iskaznice i OIB roditelja koji podnosi zamolbu i na čiji račun će se izvršiti uplata,
* Preslik IBAN računa roditelja ili studenta na koji će se izvršiti isplata financijskih sredstava,
* dokaz o redovnoj upisu školske godine ili godine studija,
* GDPR obrazac.

Od podnositelja zamolbe može se zatražiti i dodatna dokumentacija kojom se dokazuju uvjeti i pravo sufinanciranja iz ove Odluke.

Članak 6.

Pravo na sufinanciranje troškova ostvaruje se donošenjem rješenja o isplati novčane pomoći od maksimalno propisanog iznosa iz članak 4. ove Odluke.

Članak 7.

Sredstva su osigurana su u Proračunu Općine Kaštelir-Labinci – Castelliere – S.Domenica na poziciji R135 „Sufinanciranje troškova školovanja“.

Članak 8.

Za provođenje ove Odluke zadužuje se Jedinstveni upravni odjel Općine Kaštelir-Labinci – Castelliere – S. Domenica.

Članak 9.

Danom stupanja na snagu ove Odluke prestaje važiti Odluka o sufinanciranju troškova školovanja srednjoškolaca i studenata na području Općine Kaštelir-Labinci-Castelliere-S.Domenica za 2024./2025. godinu.

Članak 10.

Ova Odluka stupa na snagu osmi dan od dana objave u „Službenim novinama Općine Kaštelir-Labinci – Castelliere-S. Domenica“.

KLASA:602-05/25-01/01

URBROJ:2163-21-01-25-3

Kaštelir-Castelliere. 23. rujan 2025.

OPĆINSKO VIJEĆE OPĆINE KAŠTELIR-LABINCI CASTELLIERE-S.DOMENICA

PREDSJEDNIK OPĆINSKOG VIJEĆA

Ivan Legović v..r.